17.7.2023
SL
Uradni list Evropske unije
C 252/37
Predlogi Pritožnica Sodišču predlaga, naj: — pritožbo razglasi za dopustno in utemeljeno; — v celoti razveljavi sklep z dne 30. marca 2023, ki ga je Splošno sodišče v zadevi T-567/22; — v celoti ugodi predlogom, predstavljenim pred Splošnim sodiščem, in posledično zadevo obravnava vsebinsko, — razglasi ničnost Delegirane uredbe Komisije (EU) 2022/1214 z dne 9. marca 2022 o spremembi Delegirane uredbe (EU) 2021/2139 glede gospodarskih dejavnosti v nekaterih energetskih sektorjih in Delegirane uredbe (EU) 2021/2178 glede posebnih javnih razkritij za te gospodarske dejavnosti; in v vsakem primeru, — Komisiji naloži plačilo stroškov.
Pritožbeni razlogi in bistvene trditve Pritožnica v utemeljitvi pritožbe uveljavlja: — dva pritožbena razloga za razveljavitev sklepa: 1.
Splošno sodišče je v sklepu napačno uporabilo pravo s tem, da je v točkah od 16 do 27 izpodbijanega sklepa razsodilo, da nima procesnega upravičenja za ukrepanje v svojem imenu na podlagi člena 263, četrti odstavek, PDEU; 2.
Splošno sodišče je v sklepu napačno uporabilo pravo s tem, da je v točkah od 28 do 42 izpodbijanega sklepa razsodilo, da nima procesnega upravičenja za ukrepanje v imenu svojih članov na podlagi člena 263, četrti odstavek, PDEU. — pet pritožbenih razlogov za razglasitev ničnosti uredbe: 1.
Postopek je nezakonit zaradi kršitev določb Uredbe št.
2020/852 z dne 18. junija 2020; 2.
Kršena so bila pravila taksonomije; 3.
Kršene so bile določbe člena 19 Uredbe št.
2020/852 z dne 18. junija 2020 in cilji niso dovolj ambiciozni; 4.
Kršena so bila splošna merila prava Unije, natančneje načelo previdnosti iz člena 19 Uredbe št.
2020/852; 5.
Med naložbami v jedrsko energijo in zelenimi naložbami glede na računovodske informacije obstaja neskladnost.